**TÁJÉKOZTATÓ A SZAKMAI GYAKORLATTAL ÖSZEFÜGGŐ TEENDŐKRŐL,**

**TURIZMUS-VENDÉGLÁTÁS FELSŐOKTATÁSI SZAKKÉPZÉSBEN RÉSZTVEVŐ HALLGATÓK RÉSZÉRE**

A szakmai gyakorlat időtartama 70 munkanap. Levelező hallgatók esetében 30 munkanap. A gyakorlat kreditértéke 30.

A gyakorlat célja a vállalati működés mélyebb megismerése, bekapcsolódás a vállalat tevékenységébe, részvétel egyes vállalati problémák megoldásában, lehetőleg a szakdolgozat témájához kapcsolódóan.

A gyakorlati hely felkutatása, az időpont egyeztetése elsődlegesen a hallgató feladata. A gyakorlat helyszínéül turisztikai, vendéglátó szektor területén működő profit-orientált, vagy non-profit vállalat választható. A szakfelelős engedélyével a gyakorlat külföldön is teljesíthető.

A gyakorlat idején a szakvezető és/vagy az általa megbízott munkatársak a gyakorlati helyek meglátogatásával is segítik a szakmai gyakorlat sikeres lebonyolítását.

A kötelező gyakorlatot a 4. félévben kell letölteni.

A gyakorlat nem nyúlhat a szorgalmi időszakba.

A gyakorlatról írásos (munkanaplót) kell készíteni, amelyet a gyakorlatot felügyelő/irányító vállalati szakemberrel is alá kell íratni. A munkanapló elfogadása a gyakorlat elismerésének feltétele. A szakmai gyakorlatot meg kell ismételni, a munkanapló el nem fogadása esetén.

A munkanaplónak alapvetően a gyakorlaton elvégzett munkák bemutatását kell tartalmaznia hetes bontásban. A munkanaplóban le kell írni a hallgató tapasztalatait, a gyakorlat előnyeit, hátrányait is.

Határidők:

* Jelentkezési és regisztrációs lap leadása: a gyakorlat megkezdése előtt két héttel.
* Szerződések leadása: a gyakorlat megkezdése előtt három héttel.
* Munkanapló, értékelő lap leadása: a gyakorlat befejezését követő két héten belül.

A szakmai gyakorlat dokumentumainak leadása: Gödöllő, Regionális Gazdaságtani és Vidékfejlesztési Intézet, Dr. Guth László.

Dr. Guth László

szakfelelős